钦定古今图书集成/明伦汇编/闺媛典/第181卷 > 吴谦益妻李氏〈苏氏附〉
## 钦定古今图书集成/明伦汇编/闺媛典/第181卷 > 吴谦益妻李氏〈苏氏附〉

按《雄县志》：“李氏，吴谦益妻。年二十三，夫亡。子文渊未
一岁，家极贫，翁姑老，岁屡大祲，氏勤织纴以给养育，
翁姑皆年七十馀。临终，向氏泣谢，教文渊入泮。娶苏
氏，生子元昌，再周，渊又没，苏年二十九，李哭濒死，苏
曰：‘姑死，妇亦死耳，如元昌何’？迨抚元昌成立。亦娶于
苏，生子一岁馀，元昌又没，李又与妇及孙妇抚曾孙”
焉。三代孤嫠，共坚金石。有司以闻，奉旨“建坊”，旌表门
闾。岁给布粟，春秋颁胙，仍每年给银三十六两，优免
粮役。